Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb  

Spôsob pripomienkového konania	Návrh sa predkladá do skráteného legislatívneho konania z dôvodu hrozby značných hospodárskych škôd, ktoré by nastali poľnohospodárom, ak by Pôdohospodárska platobná agentúra nemala dostatok času na vyhotovenie a vypísanie výziev na predkladanie žiadostí, kde posledným termínom je koniec marca 2015 na základe záverov rokovaní s Európskou komisiou, ďalej ak by žiadatelia včas neboli oboznámení s novou právnou úpravou a nemali dostatok času na podanie žiadostí a v dôsledku toho nemohli čerpať viazané priame platby. 	
Počet vznesených pripomienok, z toho zásadných	31  / 9 	
Počet vyhodnotených pripomienok	31 	
		
Počet akceptovaných pripomienok, z toho zásadných	17  / 0 	
Počet čiastočne akceptovaných pripomienok, z toho zásadných	6  / 5 	
Počet neakceptovaných pripomienok, z toho zásadných	8  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	 	 	x 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	 	 	x 	 	
6 .	Najvyšší kontrolný úrad Slovenskej republiky 	 	 	x 	 	
7 .	Odbor aproximácie práva sekcie vládnej legislatívy Úradu vlády SR 	5 (5o,0z) 	 	 	 	
8 .	Štatistický úrad Slovenskej republiky 	5 (5o,0z) 	 	 	 	
9 .	Správa štátnych hmotných rezerv Slovenskej republiky 	 	 	x 	 	
10 .	Ministerstvo pôdohospodárstva a rozvoja vidieka Slovenskej republiky 	 	 	 	x 	
11 .	Protimonopolný úrad Slovenskej republiky 	 	 	x 	 	
12 .	Úrad geodézie, kartografie a katastra Slovenskej republiky 	 	 	x 	 	
13 .	Ministerstvo obrany Slovenskej republiky 	 	 	x 	 	
14 .	Úrad jadrového dozoru Slovenskej republiky 	 	 	x 	 	
15 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
16 .	Ministerstvo zahraničných vecí a európskych záležitostí Slovenskej republiky 	 	 	x 	 	
17 .	Ministerstvo hospodárstva Slovenskej republiky 	 	 	 	x 	
18 .	Úrad vlády Slovenskej republiky 	 	 	 	x 	
19 .	Ministerstvo zdravotníctva Slovenskej republiky 	 	 	x 	 	
20 .	Ministerstvo práce, sociálnych vecí a rodiny Slovenskej republiky 	3 (3o,0z) 	 	 	 	
21 .	Ministerstvo financií Slovenskej republiky 	4 (4o,0z) 	 	 	 	
22 .	Najvyšší súd Slovenskej republiky 	 	 	 	x 	
23 .	Ministerstvo spravodlivosti Slovenskej republiky 	 	 	x 	 	
24 .	Národný bezpečnostný úrad 	 	 	x 	 	
25 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
26 .	Úrad priemyselného vlastníctva Slovenskej republiky 	 	 	x 	 	
27 .	Ministerstvo životného prostredia Slovenskej republiky  	1 (1o,0z) 	 	 	 	
28 .	Ministerstvo vnútra Slovenskej republiky 	 	 	x 	 	
29 .	Ministerstvo školstva, vedy, výskumu a športu Slovenskej republiky 	 	 	 	x 	
30 .	Ministerstvo kultúry Slovenskej republiky 	1 (1o,0z) 	 	 	 	
31 .	Slovenský zväz prvovýrobcov mlieka 	1 (0o,1z) 	 	 	 	
32 .	Slovenský mliekarenský zväz  	1 (0o,1z) 	 	 	 	
33 .	Úrad na ochranu osobných údajov Slovenskej republiky 	1 (1o,0z) 	 	 	 	
34 .	Zväz poľnohospodárskych družstiev a obchodných spoločností SR  	2 (2o,0z) 	 	 	 	
35 .	Slovenská poľnohospodárska a potravinárska komora 	7 (0o,7z) 	 	 	 	
	SPOLU	31 (22o,9z) 	0 (0o,0z) 	19 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
OAP SVL ÚV SR 	K predkladacej správe 
V predkladacej správe odporúčame uviesť, v ktorom časovom období prebiehali negociácie s Európskou komisiou. Tento údaj v predkladacej správe absentuje, negociácie s Európskou komisiou však boli použité ako argument pre stanovenie účinnosti návrhu nariadenia vlády a v nadväznosti na účinnosť aj pre uskutočnenie medzirezortného pripomienkového konania v skrátenej forme.  	O 	A 	Pripomienka bola zapracovaná do textu. 	
OAP SVL ÚV SR 	K citáciám nariadení Európskej únie 
1. Skrátené citácie nariadení Európskej únie v poznámkach pod čiarou by nemali obsahovať názov inštitúcie, ktorá ich vydala, resp. ktoré ich vydali (Príloha č. 3 k Legislatívnym pravidlám vlády SR, bod 5, druhá veta). V poznámkach pod čiarou k odkazom 10, 17 a 20 je preto potrebné názvy inštitúcií Európskej únie vypustiť.  	O 	A 	Pripomienka bola zapracovaná. 	
OAP SVL ÚV SR 	K citáciám nariadení Európskej únie 
2. V poznámkach pod čiarou k odkazom 16 a 19 je potrebné uviesť ako publikačný zdroj „(Mimoriadne vydanie Ú. v. EÚ, kap. 3/zv. 42)“ pre nariadenie (ES) č. 21/2004 a „(Mimoriadne vydanie Ú. v. EÚ, kap. 3/zv. 30) pre nariadenie (ES) č. 1760/2000. 	O 	A 	Pripomienka bola zapracovaná. 	
OAP SVL ÚV SR 	K citáciám nariadení Európskej únie 
3. V poznámke pod čiarou k odkazu 17 odporúčame uviesť konkrétne ustanovenia nariadenia Európskej únie, na ktoré sa odkazuje. 	O 	A 	Pripomienka bola zapracovaná do textu. 	
OAP SVL ÚV SR 	K § 10 ods. 3 
Nie je vhodné odkazovať na prameň všeobecného súkromného práva ako na osobitný predpis. Občiansky zákonník odporúčame citovať priamo v texte právneho predpisu, prípadne umiestniť odkaz na poznámku pod čiarou na iné vhodné miesto v texte, bez použitia slov „osobitný predpis“ (Príloha č. 5 k Legislatívnym pravidlám vlády SR, bod 21 v spojení s bodom 47). 	O 	A 	Pripomienka bola zapracovaná do textu. 	
ŠÚ SR 	Materiál 
K §13 ods.7 – slová „podľa §7 alebo 8“ odporúčame nahradiť slovami „podľa §7 alebo §8“. 	O 	A 	Pripomienka bola zapracovaná. 	
ŠÚ SR 	Materiál 
V poznámke pod čiarou k odkazu 27 odporúčame v oboch prípadoch vypustiť slová „z 13. januára 2012“ a súčasne pred samotné čísla vyhlášok odporúčame uviesť písmeno „č.“. 	O 	A 	Pripomienka bola zapracovaná do textu. 	
ŠÚ SR 	Materiál 
V poznámke pod čiarou k odkazu 28 odporúčame uviesť úplnú citáciu NV SR č.152/2013 Z.z. v zmysle bodu 22 prílohy č.5 k Legislatívnym pravidlám vlády Slovenskej republiky. 	O 	A 	Pripomienka bola zapracovaná. 	
ŠÚ SR 	Materiál 
K §14 ods.7 – slová „podľa §2 ods.6 alebo 7“ odporúčame nahradiť slovami „podľa §2 ods.6 alebo ods.7“. 	O 	A 	Pripomienka bola zapracovaná. 	
ŠÚ SR 	Materiál 
K §15 ods.2 – nad slová „osobitného predpisu“ odporúčame umiestniť číslo odkazu 37 a odkaz číslo 39 odporúčame vypustiť vrátane poznámky pod čiarou v zmysle bodu 21 prílohy č.5 k Legislatívnym pravidlám vlády Slovenskej republiky. 	O 	A 	Pripomienka bola zapracovaná. 	
MPSVR SR 	K doložke vybraných vplyvov - k analýze sociálnych vplyvov 
V rámci analýzy sociálnych vplyvov odporúčame neuvádzať text v bodoch 4.1 a 4.2, nakoľko text sa priamo nevzťahuje k daným oblastiam vplyvu. Pozitívny vplyv „čerpanie dotácií formou viazaných priamych platieb“ sa týka poľnohospodárov, ktorí sú podnikateľskými subjektmi a netýka sa rozpočtov domácností ani oblasti sociálnych vplyvov v bode 4.2. 
Odôvodnenie: Potreba úpravy vyplýva z Aktualizovanej jednotnej metodiky na posudzovanie vybraných vplyvov. 
 	O 	A 	Pripomienka bola zapracovaná do textu. 	
MPSVR SR 	K doložke vybraných vplyvov - k analýze sociálnych vplyvov 
V doložke vybraných vplyvov - analýze sociálnych vplyvov v bode 4.4. odporúčame stručne vysvetliť a popísať pozitívny vplyv na zamestnanosť, ktorý súvisí s implementáciou nového systému priamych platieb v rámci spoločnej poľnohospodárskej politiky (napr. predpokladá sa rast zamestnanosti alebo udržanie zamestnanosti, aký veľký rast zamestnanosti 
sa predpokladá). Popis pozitívneho vplyvu na zamestnanosť odporúčame zosúladiť 
s predpokladom v predkladacej správe: „Priame platby na účely viazanej podpory sa poskytnú v tzv. citlivých sektoroch, ktoré čelia určitým ťažkostiam. Účelom viazanej podpory 
je udržanie aktuálnej úrovne produkcie v dotknutých sektoroch.“. 
Odôvodnenie: Potreba úpravy vyplýva z Aktualizovanej jednotnej metodiky na posudzovanie vybraných vplyvov. 
 	O 	A 	Pripomienka bola zapracovaná do textu. 	
MPSVR SR 	K predkladacej správe a všeobecnej časti dôvodovej správy 
V predposlednom odseku predkladacej správy a poslednom odseku všeobecnej časti dôvodovej správy odporúčame informáciu o vplyvoch návrhu na zamestnanosť nahradiť informáciou o sociálnych vplyvoch predloženého návrhu. 
Odôvodnenie: Podľa Aktualizovanej jednotnej metodiky na posudzovanie vybraných vplyvov je vplyv na zamestnanosť hodnotený ako súčasť sociálnych vplyvov. 
 	O 	A 	Pripomienka bola zapracovaná do textu. 	
MF SR 	Všeobecne 
Upozorňujem, že v doložke vybraných vplyvov nekorešpondujú vplyvy uvedené v analýze vplyvov s vplyvmi uvedenými v ostatných častiach materiálu; uvedené žiadam zosúladiť. 	O 	A 	Pripomienka bola zapracovaná. 	
MF SR 	Všeobecne 
Návrh odporúčam prehodnotiť v kontexte s Ústavou SR, pretože by mohol byť posúdený ako nesúladný s jej čl. 2 ods. 2 (§ 15 ods. 4), pretože upravuje konanie štátneho orgánu.  	O 	N 	Predkladateľ pripomienku po zvážení neakceptoval, nakoľko ustanovenie § 15 ods. 4 upravuje povinnosť žiadatateľa, nie konanie štátneho orgánu. 	
MF SR 	Všeobecne 
Návrh je potrebné upraviť gramaticky (napr. v § 11 ods. 4 uvádzacej vete slovo „je“ nahradiť slovom „sú“, v § 16 slovo „oznamuje“ nahradiť slovom „oznamujú“), zosúladiť s Legislatívnymi pravidlami vlády SR (ďalej len „LPV“) [napr. § 10 ods. 1 písm. b), § 11 ods. 1 písm. b) zosúladiť s čl. 6 LPV, v § 11 ods. 5 špecifikovať slová „retenčného obdobia“, prípadne uviesť odkaz na príslušný právny predpis].  	O 	ČA 	Pripomienky boli zapracované do textu. Predkladateĺ po zvážení pripomienky k § 10 ods. 1 písm. b), § 11 ods. 1 písm. b) neakceptoval a ponechal ustanovenia v pôvodnom znení vzhľadom na obsahový kontext. 	
MF SR 	K § 14 
V § 14 ods. 1 odporúčam prehodnotiť vhodnosť vyjadrenia o znižovaní platieb podľa osobitného predpisu, vzhľadom na znenie čl. 26 nariadenia EÚ č. 1306/2013, na ktoré odkazuje toto ustanovenie návrhu aproximačného nariadenia. 	O 	N 	Predkladateľ po zvážení pripomienku neakceptoval, nakoľko ide o zhodnú formuláciu s platným znením nariadenia vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb. 	
MŽP SR 	K § 2 ods. 2 
V § 2 ods. 2 sa vypúšťa spojka "aj". 
Odôvodnenie: 
Potreba odstránenia uvedenej spojky v danom odseku vyplýva zo znenia § 14 ods. 8. Podľa navrhovaného textu odmietnutie žiadosti sa bude okrem prípadu žiadateľa “ktorý dodáva cukrovú repu v príslušnom roku cukrovarníckemu podniku podľa osobitného predpisu.5)” aj na iné prípady žiadateľov, ktoré v danom odseku nie sú dostatočne definované. Z uvedeného dôvodu navrhujeme zvážiť, či uvedená spojka má plniť úlohu rozšírenia skupiny žiadateľov. 

 	O 	A 	Pripomienka bola zapracovaná. 	
MK SR 	K vlastnému materiálu 
K § 14 ods. 7 
Odporúčame za slovo "alebo" vložiť skratku "ods.". 
Odôvodnenie: Bod 54. Prílohy č. 5 k Legislatívnym pravidlám vlády SR. 	O 	A 	Pripomienka bola zapracovaná. 	
 	obsahu predmetného nariadenia Vlády SR 
Žiadame, aby sa do návrhu Nariadenia Vlády SR, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb okrem platby na kravy chované v systéme s trhovou produkciou mlieka (§12) zaradili aj platby na jalovice a teľatá samičieho pohlavia - jalovičky. 

Zdôvodnenie: 
Slovenský zväz prvovýrobcov mlieka (SZPM) dlhodobo deklaruje nevyhnutnosť podpory sektoru prvovýroby mlieka. Na rokovaní zástupcov SZPM s ministrom pôdohospodárstva Ľubomírom Jahnátkom dňa 11. novembra 2013 bola predložená požiadavka podpory všetkých kategórií zvierat súvisiacich s výrobou mlieka (kravy, jalovice a teľatá samičieho pohlavia - jalovičky). Pán minister s podporou týchto kategórií zvierat súhlasil a následne sa prísľub podpory premietol aj do súvisiacich materiálov a do Akčného plánu rozvoja pôdohospodárstva SR na roky 2014-2020, ktorý schválila Vláda SR. 
Návrh Nariadenia Vlády SR, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb však v súvislosti so systémom trhovej produkcie mlieka počíta len s platbou na kravy, nie s platbou na jalovice a teľatá samičieho pohlavia - jalovičky. 
 	Z 	ČA 	Na základe rozporového konania uskutočneného dňa 11. februára 2015 zástupcovia ministerstva odôvodnili, že uplatnenú zásadnú pripomienku nie je možné zapracovať z dôvodu obsahu právne záväzných aktov EÚ a z dôvodu zaväzujúceho stanoviska EK. Problém, ku ktorému táto pripomienka smeruje, bude predkladateľ riešiť prostredníctvom podpory v treťom pilieri. 
Slovenský zväz prvovýrobcov mlieka z 1 zásadnej pripomienky ustupuje s tým, že problém, ktorý sa mal uplatnenou pripomienkou riešiť, bude riešený z 3. piliera (štátna pomoc) v rámci iných rokovaní, pričom na rozporovom konaní momentálne parametre a čísla nemožno uvádzať. Rozpor je odstránený. 
 	
 	§ 1 - Predmet úpravy 
Žiadame, aby boli do návrhu Nariadenia Vlády SR, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb okrem platby na kravy chované v systéme s trhovou produkciou mlieka (§12) zaradené aj platby na jalovice a teľatá samičieho pohlavia - jalovičky. 

Odôvodnenie: 
Slovenský mliekarenský zväz požaduje, aby v súlade s Akčným plánom rozvoja pôdohospodárstva SR na roky 2014-2020, ktorý schválila Vláda SR, bola podpora prvovýroby mlieka komplexná. Okrem podpory na kravy chované v systéme s trhovou produkciou mlieka má zahŕňať aj platbu na jalovice a teľatá samičieho pohlavia - jalovičky. 

 	Z 	ČA 	Na základe rozporového konania uskutočneného dňa 11. februára 2015 zástupcovia ministerstva odôvodnili, že uplatnenú zásadnú pripomienku nie je možné zapracovať z dôvodu obsahu právne záväzných aktov EÚ a z dôvodu zaväzujúceho stanoviska EK. Problém, ku ktorému táto pripomienka smeruje, bude predkladateľ riešiť prostredníctvom podpory v treťom pilieri. 
Slovenský mliekarenský zväz z 1 zásadnej pripomienky ustupuje s tým, že problém, ktorý sa mal uplatnenou pripomienkou riešiť, bude riešený z 3. piliera (štátna pomoc) v rámci iných rokovaní, pričom na rozporovom konaní momentálne parametre a čísla nemožno uvádzať. Rozpor je odstránený. 
 	
ÚOOÚ 	§ 13 ods. 9 
V prípade, že v zmysle tohto ustanovenia sa bude jednať aj o spracúvanie osobných údajov fyzických osôb – jednotlivcov, požadujeme doplniť zoznam osobných údajov, ktoré ma predmetný zoznam členov združenia obsahovať. 

Odôvodnenie: 
V zmysle § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. prevádzkovateľ spracúva osobné údaje bez súhlasu dotknutej osoby, ak účel spracúvania osobných údajov, okruh dotknutých osôb a zoznam osobných údajov ustanovuje osobitný zákon. Nakoľko zoznam osobných údajov v navrhovanom materiály pre účely tohto ustanovenia absentuje, požadujeme ho doplniť tak, aby súčasne reflektoval na požiadavku § 6 ods. 2 písm. d) zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z., a teda aby sa spracúvali len také osobné údaje, ktoré svojím rozsahom a obsahom zodpovedajú účelu ich spracúvania a sú nevyhnutné na jeho dosiahnutie. 
 	O 	A 	Predkladateľ pripomienku zapracoval, do textu doplnil zoznam osobných údajov, ktoré ma predmetný zoznam členov združenia obsahovať. 	
ZPDaOS SR 	Vlastný materiál § 5 ods. 2 písm. a) 
Platba na pestovanie vybraných druhov ovocia s vysokou prácnosťou. 
Alternatíva 1 
Pestovanie čučoriedok, brusníc, arónie, rakitníka a pod. zaradiť do § 6 ods. 2 písm. c) 
Alternatíva 2 
V § 5 ods. 2 písm. a) doplniť „čučoriedky, brusnice a ďalšie drobné ovocie“. 

Počiatočné náklady na pestovanie bobuľovín – čučoriedok sú také vysoké, že aj pri kalkulovaní s projektovanou úrodou v čase plnej rodivosti sadu okolo 3 kg ovocia na jednu rastlinu sú ťažko návratné. Starostlivosť o sad počas celého obdobia si vyžaduje enormné množstvo ručnej práce. Neexistujú schválené herbecidy a tak boj proti burinám je nutné robiť ručne (náklady na zber a manipuláciu s ovocím sú viac ako 1€/kg). Taktiež potrebné náklady na obaly a distribúciu. Finančné náklady a pracovná náročnosť na pestovanie drobného ovocia (čučoriedky, brusnice, arónie, rakitník a pod.) je veľmi nákladná.  	O 	N 	Uvedené kategórie nie je možné podporiť s ohľadom na výhradu čl. 52 nariadenia Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013) v platnom znení. Podporiť je možné len tie sektory, ktoré boli EK notifikované. 	
ZPDaOS SR 	Vlastný materiál § 11 ods. 4 písm. c) 
Platba na výkrm vybraných kategórií hovädzieho dobytka. 
V § 11 ods. 4 vynechať písm. c) 
V paragrafe sú navrhované na podporu zvieratá vo výkrme býkov nad dva roky. Myslíme si, že podpora do dvoch rokov má absolútny význam (písm. a), b), ale výkrm nad dva roky je ekonomický nezmysel. Myslíme, že maximálna horná veková hranica vo výkrme býkov by mala byť 30 mesiacov a to aj v prípade extenzívneho pastevného výkrmu volkov. 	O 	N 	Predkladateľ po zvážení pripomienku neakceptoval, nakoľko by to znamenalo nemožnosť poskytnutia podpory pre časť zvierat starších ako 2 roky. Materiál bol v predložeńom znení notifikovaný a schválený. 	
SPPK 	K § 2 ods. 2  
V § 2 odsek 2 žiadame slovo: „aj“ nahradiť slovom „len“. 

Odôvodnenie: Požiadavka, aby žiadosť o priame platby na pestovanie cukrovej repy mohol platobnej agentúre predložiť len žiadateľ, ktorý dodáva cukrovú repu v príslušnom roku cukrovarníckemu podniku podľa osobitného predpisu. Pre podávanie a schvaľovanie žiadostí je potrebné presne určiť, kto môže žiadať o podporu. 
 	Z 	ČA 	V rámci rokovaní na rozporovom konaní, ktoré sa uskutočnilo dňa 11. 2. 2015, Slovenská poľnohospodárska a potravinárska komora navrhla vypustiť spojku "aj". S návrhom predkladateľ súhlásil a spojku "aj" z § 2 ods. 2 vypustil. 	
SPPK 	K § 5 ods. 2 písm. a) (Platba na pestovanie vybraných druhov ovocia s vysokou prácnosťou) 
V § 5 odseku 2 písmeno a) žiadame doplniť na konci vety: „čučoriedky, brusnice, jahody, josty, borievky, rakytník, baza a iné drobné ovocie,“. 

Odôvodnenie: 
Požiadavka zaradiť medzi vybrané druhy ovocia s vysokou prácnosťou okrem uvedených bobuľovín ako egreš, maliny a ríbezle, aj iné druhy drobného ovocia, ktoré sa vyznačujú vysokou prácnosťou a sú pestované v Slovenskej republike, s cieľom umožniť poberanie platieb aj v prípade ich pestovania a podporiť tak zamestnanosť. 
 	Z 	N 	Na základe rozporového konania uskutočneného dňa 11.2. 2014 rozpor nebol odstránený. Slovenská poľnohospodárska a potravinárska komora na uplatnenej zásadnej pripomienke trvá. 	
SPPK 	K § 5 ods. 2 
V § 5 odsek 2 navrhujeme doplniť nové písmeno c) v znení: „na účely tohto nariadenia mak siaty“. 

Odôvodnenie: 
Požiadavka zaradiť plodinu s vysokou prácnosťou a tradíciou v SR ako je mak siaty medzi vybrané druhy ovocia s vysokou prácnosťou, na ktoré možno poskytnúť žiadateľovi platbu, s cieľom prispieť k vytváraniu nových pracovných miest. 
 	Z 	N 	Na základe rozporového konania uskutočneného dňa 11.2. 2014 rozpor nebol odstránený. Slovenská poľnohospodárska a potravinárska komora na uplatnenej zásadnej pripomienke trvá. 	
SPPK 	K § 7 Platba na pestovanie vybraných druhov zeleniny s vysokou prácnosťou 
Ustanovenie § 7 odsek 2 žiadame doplniť o nové písmeno c) v znení: „zemiakové sadivo“ a o nové písmeno d) v znení: „konzumné zemiaky“. 

Odôvodnenie: 
Požiadavka s cieľom ustanoviť platbu na pestovanie zemiakového sadiva a platbu na pestovanie zemiakov konzumných. Výroba sadiva v SR sa prepadla pod 500 ha a nepokrýva ani 30 % potreby pestovateľov, pričom je sadivo rozhodujúcim intenzifikačným faktorom pre výrobu zemiakov konzumných. Výroba zemiakov konzumných vo vybraných lokalitách výroby zemiakového sadiva je technicky a ekonomicky obmedzovaná legislatívnymi pravidlami pre výrobu zemiakového sadiva, čoho dôsledkom je drastický pokles plôch a v niektorých lokalitách úplný zánik pestovania. Pre udržanie min.80 % sebestačnosti vo výrobe zemiakov konzumných v SR je nevyhnutné podporiť a rozšíriť pestovanie týchto plodín. 
 	Z 	N 	Na základe rozporového konania uskutočneného dňa 11.2. 2014 rozpor nebol odstránený. Slovenská poľnohospodárska a potravinárska komora na uplatnenej zásadnej pripomienke trvá. 	
SPPK 	K § 10 ods. 4 Platba na chov bahníc, jariek a kôz 
Ustanovenie v § 10 odsek 4 písmeno c) žiadame nahradiť novým znením: „kozou každá samica druhu koza vo veku nad päť mesiacov.“. 

Odôvodnenie: 
Požiadavka zjednotiť podporu na chov oviec a kôz. 
 	Z 	N 	Na základe rozporového konania uskutočneného dňa 11.2. 2014 rozpor nebol odstránený. Slovenská poľnohospodárska a potravinárska komora na uplatnenej zásadnej pripomienke trvá. 	
SPPK 	K § 11 Platba na výkrm vybraných kategórií hovädzieho dobytka 
Ustanovenie § 11 žiadame rozšíriť na všetky kategórie hovädzieho dobytka samčieho aj samičieho pohlavia zamerané na produkciu mäsa. 

Odôvodnenie: 
Požiadavka na podporu rozvoja živočíšnej výroby zameranej na chov všetkých kategórií hovädzieho dobytka samčieho a samičieho pohlavia za účelom produkcie mäsa, ktorá bola prijatá v Akčnom pláne rozvoja pôdohospodárstva SR na roky 2014-2020 vládou SR 22.01.2014. 
 	Z 	ČA 	Na základe rozporového konania uskutočneného dňa 11. februára 2015 zástupcovia ministerstva k uplatnenej zásadnej pripomienke uviedli, že jej zapracovanie nie je možné z dôvodu obsahu právne záväzných aktov EÚ a z dôvodu zaväzujúceho stanoviska EK. Problém, ku ktorému táto pripomienka smeruje, bude predkladateľ riešiť prostredníctvom podpory v treťom pilieri. 
Na základe vyššie uvedeného Slovenská poľnohospodárska a potravinárska komora od zásadnej pripomienky ustupuje s tým, že problém, ktorý sa mal uplatnenou pripomienkou riešiť, bude riešený z 3. piliera (štátna pomoc) v rámci iných rokovaní, pričom na rozporovom konaní momentálne parametre a čísla nemožno uvádzať. 
 	
SPPK 	K § 12 Platba na kravy chované v systéme s trhovou produkciou mlieka 
Nadpis pod § 12 navrhujeme zmeniť na „Platba na dojnice a ostatné kategórie zvierat chované v systéme s trhovou produkciou mlieka“. 

Zároveň žiadame nahradiť spojenie: „platba na kravy chované v systéme s trhovou produkciou mlieka“ v celom texte § 12 spojením: „platba na dojnice a ostatné kategórie zvierat chované v systéme s trhovou produkciou mlieka“ v príslušnom tvare. 

V § 12 odseku 1 písm. a) a b), odseku 2 a odseku 3 žiadame za slovo „dojnice“ doplniť slová: „jalovice, teľatá samičieho pohlavia“ 

Zdôvodnenie: 
Žiadame, aby sa do návrhu nariadenia okrem platby na kravy chované v systéme s trhovou produkciou mlieka (§12) zaradili aj platby na jalovice a teľatá samičieho pohlavia - jalovičky. Podpora všetkých kategórií hovädzieho dobytka zameraných na trhovú produkciu mlieka (kravy, jalovice a teľatá samičieho pohlavia - jalovičky) vyplýva z Akčného plánu rozvoja pôdohospodárstva SR na roky 2014-2020, ktorý schválila Vláda SR 22.01.2014. 
 	Z 	ČA 	Na základe rozporového konania uskutočneného dňa 11. februára 2015 zástupcovia ministerstva k uplatnenej zásadnej pripomienke uviedli, že jej zapracovanie nie je možné z dôvodu obsahu právne záväzných aktov EÚ a z dôvodu zaväzujúceho stanoviska EK. Problém, ku ktorému táto pripomienka smeruje, bude predkladateľ riešiť prostredníctvom podpory v treťom pilieri. 
Na základe vyššie uvedeného Slovenská poľnohospodárska a potravinárska komora od zásadnej pripomienky ustupuje s tým, že problém, ktorý sa mal uplatnenou pripomienkou riešiť, bude riešený z 3. piliera (štátna pomoc) v rámci iných rokovaní, pričom na rozporovom konaní momentálne parametre a čísla nemožno uvádzať.